कपिल सिब्बल अच्छे वकील लेकिन कांग्रेस के अच्छे नेता नहीं : मल्लिकार्जुन खड़गे
मल्लिकार्जुन खड़गे ने कपिल सिब्बल के उस बयान पर पलटवार किया है जिसमें उन्होंने कहा था कि गांधी परिवार को पार्टी का नेतृत्व अब किसी और को सौंप देना चाहिए।
नयी दिल्ली:  पांच राज्यों में करारी शिकस्त के बाद कांग्रेस के अंदर खलबली मची हुई है। सीडब्ल्यूसी की बैठक में सोनिया गांधी ने प्रदेश अध्यक्षों से इस्तीफा मांग लिया वहीं अब पार्टी के अंदर बयानों का दौर भी शुरू हो गया है। पार्टी के वरिष्ठ नेता मल्लिकार्जुन खड़गे ने कपिल सिब्बल पर पलटवार करते हुए कहा है कि कपिल सिब्बल एक अच्छे वकील हो सकते हैं लेकिन कांग्रेस के अच्छे नेता नहीं। मल्लिकार्जुन खड़गे ने कपिल सिब्बल के उस बयान पर पलटवार किया है जिसमें उन्होंने कहा था कि गांधी परिवार को पार्टी का नेतृत्व अब किसी और को सौंप देना चाहिए। मल्लिकार्जुन खड़गे ने कहा कि कपिल सिब्बल कभी भी पार्टी के काम से गांवों में नहीं गए। वे लगातार पार्टी को कमजोर करने की कोशिश कर रहे हैं। मल्किार्जुन खड़गे ने कहा कि सोनिया गांधी और कांग्रेस पार्टी को कोई भी कमजोर नहीं कर सकता। 